OzLabs/hebrew-wiki-articles huggingface dataset:
לב לאונטייב

לב לאונטייב (ברוסית: Лев Абрамович Леонтьев; 10 במאי 1901 - 20 ביוני 1974) היה כלכלן סובייטי ממוצא יהודי. הוא התמחה בתחום כלכלה פוליטית וכתב בנושא מספר ספרים כולל ספרי לימוד. 

==קורות חיים==
לאון זקס נולד בשנת 1901 בקובנו (אז בתחומי האימפריה הרוסית, כיום בליטא) למשפחה יהודית. בשנת 1910 אביו נפטר. לאון למד בבתי הספר בקובנו, וילנה וסנקט פטרבורג עד לשנת 1917. מגיל 13 הוא התחיל לעבוד בעבודות מזדמנות.

מאוגוסט 1917 הוא היה מעורב בפעילות פוליטית. בשנת 1919 הוא התקבל לשורות המפלגה הקומוניסטית של ברית המועצות ושינה שמו ל"לב לאונטייב". הוא היה פעיל במוסדות הקומסומול במוסקבה, טשקנט וקייב.

בשנת 1921 לאונטייב עזב את פעילות פוליטית והחל ללמוד כלכלה ב"מכון לפרופסורים אדומים". לאחר סיום הלימודים החל משנת 1926 לאונטייב היה מלמד במוסדות להשכלה גבוהה. בשנים 1925, 1926 ו-1928 הוא נסע להשתלמויות לגרמניה.

בשנת 1930 במוסקבה הוקמה הוצאה לאור לספרים במדעי החברה. לאונטייב היה העורך הראשי שלה עד לשנת 1931.

בשנת 1934 לאונטייב קיבל תואר "דוקטור לכלכלה" ובשנת 1939 התקבל לשורות אקדמיה למדעים של ברית המועצות במעמד של חבר בהתכתבות.

משנת 1939 ועד ל-1946 לאונטייב היה פרופסור לכלכלה פוליטית בבית ספר גבוה של המפלגה.

בשנת 1943 ליד עיתון "טרוד" החל להתפרסם ירחון "מלחמה ומעמד הפועלים" שהוקדש למדיניות חוץ של ברית המועצות ונושאים פוליטיים. לאונטייב היה העורך הראשון ועבד במערכת עד לשנת 1957.

בתקופת מלחמת העולם השנייה לאונטייב היה מבקר ביחידות עיתונות צבאית וטיפל בהעברת מידע מהחזית למערכות עיתונות במוסקבה.

בשנת 1946 לאונטייב חזר ללמד והיה פרופסור באקדמיה למדעי החברה.

בשנים 1949–1950 לאונטייב עזב את רוב פעילותו והתרכז בעבודה בצוות שהכין ספר לימודים חדש "כלכלה פוליטית". בהמשך הוא היה חבר מערכת שפעלה לעדכון הספר במהדורות שיצאו לאור מפעם לפעם.

לאונטייב היה בין תומכי רפורמה כלכלית שבוצע בברית המועצות בשנת 1965.

בשנים אחרונות הוא התרכז בכתיבת מאמרים כלכליים בעיתונות. לאונטייב נפטר במוסקבה בשנת 1974.

==קישורים חיצוניים==
* [https://centrasia.org/person2.php?st=1614693949 ביוגרפיה] 

קטגוריה:מדענים יהודים סובייטים
קטגוריה:כלכלנים רוסים
קטגוריה:כלכלנים יהודים
קטגוריה:מחברי ספרי לימוד
קטגוריה:ממציאים יהודים
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:מקבלי עיטור אות הכבוד
קטגוריה:יהודים חברי האקדמיה למדעים של ברית המועצות
קטגוריה:ילידי 1901
קטגוריה:נפטרים ב-1974
ולדימיר פרל

ולדימיר פרל (ברוסית: Владимир Иделевич Перель; 24 באוגוסט 1928 - 11 באוקטובר 2007) היה פיזיקאי סובייטי-רוסי ממוצא יהודי. הוא התמחה בתחום פיזיקה של מצב מוצק חקר פלסמה וחקר מוליך למחצה. 

==קורות חיים==
ולדימיר פרל נולד בשנת 1928 בסברדלובסק למשפחת יהודית. אביו עבד במערכת החינוך העירונית והוצא להורג בשנת 1937. אמו הייתה מורה למתמטיקה.

בשנת 1950 פרל סיים לימודי פיזיקה באוניברסיטת לנינגרד. למרות שהוא היה סטודנט מצטיין בגלל המאבק נגד קוסמופוליטיות הוא נשלח לעבוד כמורה לבית ספר בקרליה. לאחר פטירת יוסיף סטלין הוא התחיל לעבוד באוניברסיטה בפטרוזבודסק וסיים לימודי תואר שלישי. בתקופה זו הוא עבד ביחד עם יורי קגן.

בשנת 1956 פרל החל לשתף פעולה עם לב גורביץ' ממכון לפיזיקה וטכנולוגיה על שם יופה, בשנת 1958 הוא החל לעבוד במכון ועבד בו עד סוף חייו. בשנת 1966 פרל סיים עבודת פוסט דוקטורט.

במקביל לעבודה ב"מכון יופה" פרל היה מלמד באקדמיה להנדסה צבאית ובמכון לאלקטרוטכניקה בה כיהן בדרגת פרופסור.

בשנת 1981 פרל נבחר לאקדמיה למדעים של ברית המועצות כחבר בהתכתבות. בשנת 1994 שודרג למעמד של חבר בפועל.

פרל התמחה בתחום פיזיקה של מצב מוצק חקר פלסמה וחקר מוליך למחצה. בשנת 1976 הוא קיבל פרס ברית המועצות.

ולדימיר פרל פרסם כ-200 מאמרים.

פרל נפטר בשנת 2007 בסנקט פטבורג מהתקף לב.

==קישורים חיצוניים==
* [https://ufn.ru/ufn88/ufn88_11/Russian/r8811g.pdf ביוגרפיה] 

קטגוריה:מדענים יהודים סובייטים
קטגוריה:פיזיקאים רוסים
קטגוריה:פיזיקאים יהודים
קטגוריה:בוגרי אוניברסיטת סנקט פטרבורג
קטגוריה:יהודים חברי האקדמיה הרוסית למדעים
קטגוריה:יהודים חברי האקדמיה למדעים של ברית המועצות
קטגוריה:ילידי 1901
קטגוריה:נפטרים ב-1974
בינדי

בינדי (בסנסקריט: बिंदु, נקודה, טיפה, כתם קטן או חלקיק קטן)<ref></ref><ref></ref> הוא נקודה צבעונית או מדבקה המוצמדת למרכז המצח, במקור על ידי הינדואים, ג'יינים ובודהיסטים מתת-היבשת ההודית.
אישה הינדית לובשת בינדי
הבינדי הוא נקודה צבעונית המוצמדת למרכז המצח קרוב לגבות או באמצע המצח, ונפוצה בתת-יבשת ההודית (במיוחד בקרב הינדואים בהודו, נפאל, בהוטן וסרי לנקה)<ref name="Khanna 1979: p.171">Khanna 1979: p. 171</ref> ובדרום-מזרח אסיה בקרב באלינזים, פיליפינים, ג'אווניסים, סונדנזים, מלזים, סינגפורים, וייטנאמים ומיאנמריים הינדואים. סימון דומה נענד גם על ידי תינוקות וילדים בסין, כמו בתת-יבשת ההודית ובדרום-מזרח אסיה, והוא מייצג את פתיחת העין השלישית<ref></ref>. בהינדואיזם, בודהיזם וג'ייניזם, הבינדי קשור לצ'אקרת האג'נה, והבינדו ידוע כצ'אקרת העין השלישית. הבינדו הוא הנקודה או הכתם שסביבם נוצר המנדלה, המייצגת את היקום.<ref name="Swami Ranganathananda 1991 21"></ref><ref name="Shakya, p. 82-83">Shakya, pp. 82–83</ref> לבינדי יש נוכחות דתית, היסטורית ותרבותית באזור הודו ובקרב הפזורה ההודית ההינדואית ברחבי העולם<ref>Southeast Asia: A Historical Encyclopedia, from Angkor Wat to East Timor, by Keat Gin Ooi p. 642</ref><ref>Hindu-Buddhist Architecture in Southeast Asia by Daigorō Chihara p. 226</ref>.

== משמעות דתית ==
באופן מסורתי, האזור שבין הגבות (שם ממוקם הבינדי) נחשב לצ'אקרה השישית, אג'נה, מושב "החוכמה הנסתרת". הבינדי נאמר כי שומר על אנרגיה ומחזק את הריכוז. הבינדי מייצג גם את העין השלישית. הסוקטה של הנאסדיה מהריג ודה, הטקסט הסנסקריטי הקדום ביותר, מזכירה את המילה בינדו.<ref name="nasadiya-suktha-and-purusha-suktha"></ref>

==קישורים חיצוניים==

== הערות שוליים ==

קטגוריה:הודו: תרבות
קטגוריה:איפור
אוקה (נהר, אנגרה)

אוֹקָה (ברוסית: Ока; בבוריאטית: Аха) הוא נהר בסיביר שברוסיה, יובל שמאלי של נהר האנגרה. אורכו 630 ק"מ, ואגן הניקוז שלו משתרע על פני 34,000 קמ"ר.

מקורו של הנהר באגם אוקה שברמת אוקה בהרי סייאן בקצה המערבי של בוריאטיה. הנהר זורם בכיוון צפון-מערב, כשהבולשוי סייאן מדרום מערב לו. לאחר שהנהר פונה לצפון-מזרח הוא זורם בין רכס קרופוטקין לבלסקייה גולצי. לאחר שפכו של יובל החויטו-אוקה אליו משמאל, הוא מגיע לאובלסט אירקוטסק וזורם בכיוון צפון. הנהר נשפך למאגר בראטסק.

==קישורים חיצוניים==

קטגוריה:רוסיה: נהרות
יורי קגן (יליד 1917)

יורי קגן (ברוסית: Юрий Максимович Каган; 1917 - 2000) היה פיזיקאי סובייטי-ישראלי. הוא התמחה בתחום פיזיקה של מצב מוצק חקר פלסמה וספקטרוסקופיה. 

==קורות חיים==
יורי קגן נולד בשנת 1914 בסנקט פטרבורג למשפחת יהודית. 

קגן סיים לימודי פיזיקה באוניברסיטת לנינגרד ובשנת 1941 סיים לימודי תואר שלישי. הוא נותר באוניברסיטה כמרצה. בסוף שנות ה-40 של המאה ה-20 הוריו נשלחו למעצר. אביו נפטר ביותו במעצר, אמו חזרה לאחר מספר שנים. בהתאם לדרישת השלטונות קגן פוטר מאוניברסיטה ועבר לפטרוזבודסק בה היה מלמד. בשנת 1954 הוא לקח את ולדימיר פרל כתלמיד תואר שלישי.

בשנת 1958 קגן חזר לאוניברסיטת לנינגרד ומונה למנהל מעבדה לחקר פלסמה. בשנת 1957 הוא סיים עבודת פוסט דוקטורט ובשנת 1961 מונה לפרופסור.

בשנת 1977 קגן פרש לגמלאות ובהמשך של אותה שנה עלה לישראל. הוא התחיל לעבוד כפרופסור באוניברסיטה עברית, בשנת 1988 קיבל דרגת אמריטוס. ביתו קרינה הייתה מרצה באוניברסיטה.

יורי קגן פרסם עבודות רבות לרבות בהיותו בישראל.

קגן נפטר בירושלים בשנת 2000.

==קישורים חיצוניים==
* [https://cyclowiki.org/wiki/%D0%AE%D1%80%D0%B8%D0%B9_%D0%9C%D0%B0%D0%BA%D1%81%D0%B8%D0%BC%D0%BE%D0%B2%D0%B8%D1%87_%D0%9A%D0%B0%D0%B3%D0%B0%D0%BD ביוגרפיה] 
* [https://www.researchgate.net/scientific-contributions/Yu-M-Kagan-85090024 מאמרים שפורסמו על ידי יורי קגן בתקופת פעילותו בישראל]

קטגוריה:מדענים יהודים סובייטים
קטגוריה:פיזיקאים ישראלים
קטגוריה:פיזיקאים יהודים
קטגוריה:בוגרי אוניברסיטת סנקט פטרבורג
קטגוריה:עולים בשנות ה-1970
קטגוריה:סגל האוניברסיטה העברית בירושלים
קטגוריה:ילידי 1914
קטגוריה:נפטרים ב-2000
לולה קבב

לולה קבב (באזרית: Lülə Kabab) הוא מאכל אזרי העשוי מבשר בקר או מבשר כבש ונחשב לנפוץ במדינות הקווקז ומרכז אסיה<ref></ref>.

המאכל מורכב מבשר בקר או כבש המעורבבים יחד עם שומן ונצלים על רוטיסרי אנכי<ref></ref>.

נהוג להגיש את המאכל חם כשהוא בליווי תבלין סומאק, פלפל חריף, ירקות טריים, לוואש ויוגורט.

למאכל גרסאות שונות ומלבד הגרסה האזרית, קיימת גרסאות שונות נפוצות בעיקר בארמניה, קזחסטן וקירגיזסטן<ref></ref><ref></ref>.

פירוש השם "לולה" נגזר מהמילה הערבית "לולו" שפירושה "צינור" או "צורת גליל", המתארת את צורת הבשר על השיפוד.

== קישורים חיצוניים ==

* [https://art-of-grilling.org/2015/06/04/lula_kebab/ לולה קבב – הגרסה הארמנית לקבב על האש], באתר Art of Grilling
* [https://www.ronyohananov.com/post/2014/05/02/קבב-בוכרי מתכון להכנת לולה קבב], באתר רון יוחננוב
* [https://www.mako.co.il/food-cooking_magazine/SOS/Recipe-fe4b2a79f9c8a61027.htm מתכון קבב בוכרי לולה קבב], באתר מאקו

== הערות שוליים ==

קטגוריה:מאכלי בשר
קטגוריה:המטבח האזרי
קטגוריה:המטבח הארמני
קטגוריה:המטבח הפרסי
קטגוריה:המטבח הקווקזי
טמאש מולנאר

טמאש מולנאר (בהונגרית: Molnár Tamás; סגד, 2 באוגוסט 1975) אלוף אולימפי הונגרי שלוש פעמים, בכדורמים, עורך דין.

== קורות חיים ==
מולנאר התחיל לשחות בהמלצה רפואית, אבל כמה חודשים לאחר מכן התחיל להשתתף באימוני כדורמים. הכישרון שלו התגלה מוקדם, הוא היה רק בן 16 כשהפך לחבר בקבוצת הנוער של פרנץ קמני. כשחקן נוער, הוא היה אלוף אירופה ועולם לנוער.

את הופעת הבכורה שלו בנבחרת הבוגרת ערך ב-1995. באותה שנה הוא זכה מדליית כסף באוניברסיאדה. בעונת 1995–1996 הגיע עם סגד לגמר גביע של איגוד השחייה האירופי ( LEN). ב-1997, באליפות אירופה בסביליה, השתתף לראשונה בטורניר גדול כחבר בנבחרת הבוגרת, ממנו חזרה הנבחרת הביתה עם מדליית זהב. בינואר 1998 הוא היה מדליסט כסף באליפות העולם. לאחר העונה, הוא עבר למועדון UTE. בסוף השנה נבחר לשחקן כדור המים ההונגרי הטוב ביותר. ב-1999 הוא זכה בגביע LEN עם מועדון אויפשט, באליפות אירופה ובאליפות העולם עם הנבחרת הלאומית.
* משנת 2009 הפך לנשיא הוועד למלחמה בסמים של האגודה ההונגרית לכדורמים.
* הוא ביצע אותו תפקיד בתנועה נגד סמים של השחקנים האולימפיים.
* ב-2012 הפך לחבר הנשיאות של אגודת הכדורמים ההונגרית במשך ארבע שנים.<ref></ref>
* בשנת 2013, הוא היה מועמד (לא נבחר) לוועדת כדורהמים של FINA.<ref></ref>

הוא שופט כדורמים מאז 2009.
* בשנת 2015 נבחר לנשיא מועצת השיפוט של איגוד כדורהמים ההונגרי.
* בינואר 2016 נבחר לוועדת הספורטאים של פדרציית השחייה הבין-לאומית (FINA).
* ממאי 2016 הפך לחבר בוועדת LEN לכדור מים.
* מיולי 2017 הוא הפך לחבר בוועדת ה-FINA לכדור מים.
* ביולי 2020, הוא נבחר מחדש לסגן נשיא האגודה ההונגרית לכדורמים.
* ביולי 2022 הוא הפך ליו"ר הוועדה הטכנית לכדורמים של FINA.

== פרסים והוקרה ==
* ספורטאי נוער מצטיין (1995)
* תלמיד טוב - ספורטאי טוב של הרפובליקה של הונגריה (1997)
* שחקן השנה בהונגריה בכדור מים (1998)
* צלב הקצין של מסדר ההצטיינות של הרפובליקה של הונגריה (2000)
* חבר בנבחרת הספורט של השנה בהונגריה (2000, 2003, 2004, 2008)
* צלב אמצעי של מסדר ההצטיינות של הרפובליקה של הונגריה (2004)
* הצלב המרכזי של מסדר ההצטיינות של הרפובליקה של הונגריה עם הכוכב (2008)
* אזרחות כבוד של בודפשט (2008)
* חבר בהיכל התהילה של ספורט השחייה (2015)

== המשפחתו ==
גרוש, גרושתו, נוֹאֵמִי, היא עורכת דין. יש להם שני בנים תאומים: הוגו לורנט ובנדק מאנו.

== לקריאה נוספת ==
* 

== קישורים חיצוניים ==

* רשימה של מדליות זהב אולימפיות מרובות

== הערות שוליים ==

קטגוריה:אלופים אולימפיים מהונגריה
קטגוריה:שחקני כדורמים הונגרים
קטגוריה:הונגריה: אישים בספורט
קטגוריה:סגד: אישים
קטגוריה:עורכי דין הונגרים
קטגוריה:משתתפי אולימפיאדת סידני (2000)
קטגוריה:משתתפי אולימפיאדת אתונה (2004)
קטגוריה:משתתפי אולימפיאדת בייג'ינג (2008)
קטגוריה:ילידי 1975
תרועת הברבור (סרט)

תרועת הברבור (באנגלית: The Trumpet of the Swan) הוא סרט דרמה מונפש אמריקאי משנת 2001 שהופק על ידי Nest Family Entertainment ו-RichCrest Animation Studios. הסרט בוים על ידי ריצ'רד ריץ' וטרי ל. נוס,<ref name="Horton Hears a Who!"></ref> והוא הופץ על ידי סרטי טריסטאר. הסרט מבוסס על ספר הילדים הפופולרי "החצוצרה של לואי" מאת אלוין ברוקס וייט.

== תקציר העלילה ==
הסרט מספר את סיפורו של ברבור חצוצרן צעיר שנולד אילם ומתחרה על תשומת הלב של ברבורית יפהפייה. הוא מתגבר על זה על ידי לימוד נגינה בחצוצרה.<ref></ref>

== דמויות ומדבבים ==
* די בראדלי בייקר בתור לואי
* ג'ייסון אלכסנדר בתור אבא
* מרי סטינבורגן בתור אמא
* ריס ווית'רספון בתור סרינה
* סת' גרין בתור בויד
* קרול ברנט בתור גברת המרבוטהם
* ג'ו מנטנה בתפקיד מונטי
* סם גיפלדי בתור סם ביבר
* מליסה דיסני בתור בילי
* קת' סוסי בתור סרינה (סיגנט) / פרמדיק / קריין חדשות
* אי. ג'יי. דיילי בתור אלה
* פמלה סגל אדלון בתור איי.ג'יי סקינר
* סטיב וינוביץ' בתור מוריס / רוג'ר
* גארי אנתוני וויליאמס בתור סוויטס
* קורי ברטון כסנאטור
* מייקל ווינסלו כצ'יף
* דוד ירמיהו בתור סנאי / הוק
* ג'ולי נתנזון בתור פליסיטי
* דנה דאורי בתור אפתיה
* מייקל קוסטרוף בתפקיד המלצר
* לי מגנוסון בתור פקיד
* סטיב פרנקן בתור באד
* נורמן פרקר כשוטר
* ג'ק אנג'ל בתור שופט האווזים

== פרסים ומועמדויות ==
בשנת 2001, הסרט היה מועמד על ידי אגודת הליהוק של אמריקה לליהוק הקול הטוב ביותר בסרט הנפשה, אך הפסיד את הפרס לסרט "הקיסר נפל על הראש" של דיסני. עם זאת ראוי לציין שסרט הנפשה עצמאי יוכל לזכות במועמדות כזו. זה היה הסרט האחרון המבוסס על ספר מאת אלוין ברוקס וייט עד לסרט "חוות הקסמים" משנת 2006.

== קישורים חיצוניים ==

== הערות שוליים ==

קטגוריה:סרטי טריסטאר
קטגוריה:בוסטון בקולנוע
קטגוריה:סרטי 2001
קטגוריה:סרטי הנפשה מוזיקליים
קטגוריה:סרטי הנפשה אמריקאיים
קטגוריה:סרטי דרמה אמריקאיים
קטגוריה:ברבורים בתרבות
כדוריד באולימפיאדת פריז (2024)

תחרויות הכדוריד באולימפיאדת פריז (2024) החלו ב-25 ביולי והסתיימו ב-11 באוגוסט 2024. זו התחרות ה-14 בתולדות הכדוריד במשחקים האולימפיים. בתחרויות השתתפו 12 נבחרות גברים ו-12 נבחרות נשים. המשחקים נערכו באצטדיון פייר מורואה ואצטדיון האקספו בפריז.

מבנה הטורניר של הגברים ושל הנשים היה זהה: לאולימפיאדה העפילו 12 נבחרות שחולקו לשני בתים, כאשר בשלב הבתים לכל נבחרת היו חמישה משחקים - אחד מול כל אחת מהנבחרות האחרות בבית. בסיום שלב הבתים 4 נבחרות מכל בית העפילו לשלב הפלייאוף שנערך בשיטת נוקאאוט. שתי הנבחרות המפסידות בשלב חצי הגמר התמודדו ביניהן על המקום השלישי בטורניר וזכייה במדליית הארד.

== טבלת מדליות ==

== תחרות הגברים ==
=== מוקדמות גברים ===
{| class=wikitable
!טורניר המוקדמות
!תאריך
!מקום
!עולות
!נבחרת
|-
|מארחת
|
|
|align=center|1
|
|-
|אליפות העולם בכדוריד 2023
|11 − 29 בינואר 2023
|
|align=center|1
|
|-
|טורניר המוקדמות האסיאתי
|18 − 28 באוקטובר 2023
| דוחה
|align=center|1
|
|-
|המשחקים הפאן-אמריקאיים 2023
|30 באוקטובר − 4 בנובמבר 2023
| ויניה דל מאר
|align=center|1
|
|-
|אליפות אירופה בכדוריד 2024
|10 − 28 בינואר 2024
|
|align=center|1
|
|-
|אליפות אפריקה 2024
|17 − 27 בינואר 2024
| קהיר
|align=center|1
|
|-
|rowspan=3|טורנירי המוקדמות האולימפי לגברים 2024
|rowspan=3|17 − 14 במרץ 2024
| גרנויירס
|align=center|2
|
|-
| הנובר
|align=center|2
|
|-
| טטבאניה
|align=center|2
|
|}
12 הנבחרות חולקו ל-2 בתים של 6 קבוצות כשכל נבחרת שיחקה פעם אחת נגד כל אחת מהנבחרות בבית. 4 נבחרות מכל בית העפילו לרבע הגמר, והחל מרבע הגמר כל המשחקים נערכו בשיטת נוקאאוט.

=== שלב הבתים ===
==== בית א' ====

==== בית ב' ====

=== שלב הפלייאוף ===

=== דירוג סופי ===
{| class=wikitable
|-
!||נבחרת
|-bgcolor=gold
|||
|-bgcolor=silver
|||
|-bgcolor=#c96
|||
|-
|4||
|-
|5||
|-
|6||
|-
|7||
|-
|8||
|-
|9||
|-
|10||
|-
|11||
|-
|12||
|}

== תחרות הנשים ==
=== מוקדמות נשים ===
{| class=wikitable
!טורניר המוקדמות
!תאריך
!מקום
!עולות
!נבחרת
|-
|מארחת
|
|
|align=center|1
|
|-
|אליפות אירופה 2022
|4 − 20 בנובמבר 2022
|
|align=center|1
|
|-
|טורניר המוקדמות האסיאתי
|17 − 23 באוגוסט 2023
| הירושימה
|align=center|1
|
|-
|טורניר המוקדמות האפריקאי
|11 – 14 באוקטובר 2023
| לואנדה
|align=center|1
|
|-
|המשחקים הפאן-אמריקאיים 2023
|24 − 29 באוקטובר 2023
| ויניה דל מאר
|align=center|1
|
|-
|אליפות העולם 2023
|29 בנובמבר − 17 בדצמבר 2023
|
|align=center|1
|
|-
|rowspan=3|טורנירי המוקדמות האולימפי לנשים 2024
|rowspan=3|14 − 11 באפריל 2024
| דברצן
|align=center|2
|
|-
| טורבייחה
|align=center|2
|
|-
| נוי-אולם
|align=center|2
|
|}
12 הנבחרות חולקו ל-2 בתים של 6 קבוצות כשכל נבחרת שיחקה פעם אחת נגד כל אחת מהנבחרות בבית. 4 נבחרות מכל בית העפילו לרבע הגמר, והחל מרבע הגמר כל המשחקים נערכו בשיטת נוקאאוט.

=== שלב הבתים ===
==== בית א' ====

==== בית ב' ====

=== שלב הפלייאוף ===

=== דירוג סופי ===
{| class=wikitable
|-
!||נבחרת
|-bgcolor=gold
|||
|-bgcolor=silver
|||
|-bgcolor=#c96
|||
|-
|4||
|-
|5||
|-
|6||
|-
|7||
|-
|8||
|-
|9||
|-
|10||
|-
|11||
|-
|12||
|}

== הערות שוליים ==

2024
קטגוריה:ענפי ספורט באולימפיאדת פריז (2024)
אדנה קבב

אדנה קבב (בטורקית: Adana kebabı) הוא קבב טורקי מסורתי שמקורו בעיר אדנה שבדרום טורקיה<ref></ref>.

המאכל מורכב מבשר בקר או כבש המעורבבים יחד עם שומן ונצלים על רוטיסרי אנכי<ref></ref>.

נהוג להגיש את המאכל חם כשהוא בליווי תבלין סומאק, פלפל חריף, ירקות טריים, בצל, פיתה ויוגורט<ref></ref>.

למאכל גרסאות שונות ומלבד הגרסה הטורקית, קיימת גרסה הנקראת אורפה קבב (Urfa Kebab) וגרסאות נוספות הנפוצות בעיקר באזרבייג'ן, ארמניה, קזחסטן וקירגיזסטן<ref></ref>.

אדנה קבב נחשב לשילוב בין תרבות טורקית לערבית והוא הומצא בעיר בירצ'יק (Birecik) שבאזור חלב, סוריה<ref></ref>.

בשנת 2005, קבב אדנה נרשם כסימן מסחר המזוהה עם העיר אדנה<ref></ref>.

== קישורים חיצוניים ==

* [https://www.israelhayom.co.il/food/food-news/article/14983092 עסיסי ומלא בטעם: צפו במדריך של תומר אגאי לקבב מושלם], באתר ישראל היום
* [https://food.walla.co.il/recipe/648988 מתכון להכנת אדנה קבב], באתר וואלה אוכל
* [https://cookli.co.il/recipes/קבב-אדנה/ מתכון להכנת קבב אדנה חריף], באתר קוקלי

== הערות שוליים ==

קטגוריה:מאכלי בשר
קטגוריה:המטבח האזרי
קטגוריה:המטבח הארמני
קטגוריה:המטבח הטורקי
מלחמת רוסיה–פרס (1651–1653)

מלחמת רוסיה–פרס בשנים 1651–1653 הייתה סכסוך מזוין בצפון הקווקז בין האימפריה הספווית ורוסיה הצארית, הקשור לתוכניות הספוויים לחזק את מעמדה באזור ולהדיר את רוסיה. הנושא העיקרי כלל הרחבת חיל מצב רוסי על נהר קוי סו, כמו גם בניית כמה מבצרים חדשים, במיוחד זה שנבנה בצד האיראני של נהר הטרק. לאחר מכן שלחה הממשלה הספווית חיילים והרסה את המבצר תוך גירוש חיל המצב הרוסי שלו. בשנת 1653 שלחו אלכסיי הראשון, צאר רוסיה וממשלת רוסיה, שחשבו לשלוח את צבא זפורוז'ה הרוסי, אך לא רצו לפזר את כוחותיו, משלחת לפרס ליישוב שלום של הסכסוך. עבאס שאה השני הסכים וקבע כי הסכסוך נפתח ללא הסכמתו.

== אירועי המלחמה ==
משנות ה-20 של המאה ה-16 היו קוזקים על נהר הטרק. הם נשלטו פחות או יותר על ידי המושל הרוסי באסטרחן, ארץ ההתערבות היא ארץ נוודים. מדרום לטרק בדאגסטן היו חאנים שונים שהכירו בעליונותה של פרס. העיירה הקוזקית העיקרית הייתה טרקי במורד נהר הטרק. לעיירות הקוזקים היו בעלי ברית מקומיים שהיו חלק עיקרי מהכוח הצבאי שלהן. בשנת 1634 הם בנו מבצר חדש על נהר סונז'ה התחתון ליד העיר המודרנית גרוזני, לתמיכה בשליט הגאורגי טיימוראז הראשון, שהודח על ידי כפיפים ספווים שלו ופנה לרוסים בבקשת סיוע. העילה המיידית הייתה ביזה, על ידי קבוצת קוזקים, של שיירה השייכת לחאן של שמאצ'י. הוא דרש פיצויים ממושל אסטרחן ואיים לחסל גם את הקוזקים וגם את אסטרחן.

המערכה הראשונה: בשנת 1651 קיבל חאן שאמאחי צו מהשאה שאומר לו להרוס את מבצר סונז'ה ולצעוד לאסטרחאן. 12,000 איש נאספו מכל רחבי דאגסטן יחד עם 800 אנשי קבע פרסיים. הם צעדו לנהר סונזה. בין ה-25 באוקטובר ל-7 בנובמבר, היו מספר קרבות בהם ניצחו הרוסים. לאחר שבזזו את הארץ שמסביב נסוגו הדגסטנים, ולקחו איתם אלפי סוסים, בקר, צאן וגמלים וכן שבויים אנושיים.

מערכה שנייה: כאשר נודע לשאה הספווי המכהן עבאס שאה השני על האירועים, הוא הורה למושלי ארדביל, צ'חור-א סעד (אריבן), קרבאג, אסטרה וחלקים מאזרבייג'ן לשלוח כוחות על מנת לסייע המושל הספווידי של שירוואן, חוסרוב חאן. תגבורת נוספת נשלחה על ידי מושל דרבנט, השמח'ל מקומוח, וכן שליט קארה קאייטק. ב-7 במרץ 1653 החל צבא פרסי של 20,000 איש, שהורכב מפרסים, קומיקים, נוגאים ודאגסטנים, במצור על מבצר סונז'ה. ב-25 במרץ הצליחו שרידי חיל המצב לחמוק החוצה ולהגיע לטרקי. לאחר שהרס את האזור שמסביב, חזר הצבא לטארקי בדאגסטן (1 באפריל). עד תום המערכה גורשו הרוסים (והנוגאים שסייעו להם) מהמבצר, והמבצר הושמד על ידי הכוחות הספווים.

השאה תכנן מערכה שלישית אך זה נמנע על ידי המצור המוגולי על קנדהאר. שגריר רוסי נסע לפרס וקבע את העניין (אפריל-אוקטובר 1654). במוסקבה אמר השגריר הפרסי כי חאן שמכי פעל בסמכותו אך לא ניתן להעניש אותו כי הוא מת לפתע.

== מלחמות אחרות ==
המצב היה מסובך עבור שתי המדינות. כוחות האימפריה המוגולית תקפו את גבולות המזרח הרחוק של פרס, תוך מצור על קנדהאר. פרס לא יכלה להילחם בשתי חזיתות. היה צורך בשלום, הן לפרס והן לרוסיה, שהתכוננה למלחמה עם פולין (מלחמת רוסיה-פולנית (1654-67)).

== פתרון הסכסוך ==
באוגוסט 1653 נסעו הנסיך איוואן לובנוב-רוסטובסקי ואיוואן קומינין מאסטרחן לפרס. באפריל 1654 נפגשו השגרירים עם השאה בפרס. כתוצאה מהמשא ומתן והפשרות הרוסיות והפרסיות דעך הסכסוך. באוקטובר 1654 חזרה "השגרירות הגדולה".

נפילת מבצר סונז'ה הובילה לחיזוק מסוים של מעמדה של פרס. השאה הגביר את הלחץ על ההיילנדרים, ובשנת 1658 הכריז על בניית שני מבצרים על אדמות קומיק. הדבר עורר מחאה חריפה בקרב מטפסי הרים שמרדו בפרס.
קטגוריה:דגסטן: היסטוריה
לאסלו רייצ'אני

לאסלו רייצ'אני (בהונגרית: Rajcsányi László; בודפשט, 16 בפברואר 1907 – בודפשט, 5 בספטמבר 1992) היה סייף הונגרי, שלוש פעמים אלוף אולימפי, מנהל ועסקן ספורט, מהנדס מכונות.

== קורות חיים ==
הוא היה סייף של:
* מועדון הסיוף Wesselényi מ-1927
* Magyar AC מ-1935
* Barátság SE מ-1945
* Vasas מ-1947
* Budapesti Petőfi SE מ-1951

הוא התחרה הן בחרב והן ברומח, אך השיג תוצאות משמעותיות בחרב. הוא השתתף בנבחרת הונגריה מ-1934 עד 1953. השתתף בשלוש אולימפיאדות - בברלין ב-1936, בלונדון ב-1948 ובהלסינקי ב-1952 - והיה חבר בנבחרת הסיף ההונגרית שזכתה באליפות האולימפית בשלוש הפעמים. מלבדו, טיבור ברצלי, אלדר גרביץ' ופאל קובאץ' היו חברי הקבוצה בשלוש הפעמים.

בתחילת הקריירה הספורטיבית שלו, בשנת 1930, הוא קיבל דיפלומה בהנדסת מכונות באוניברסיטת בודפשט לטכנולוגיה ולכלכלה. מ-1939 עד 1943, הוא היה העורך של "הספורט בתמונות" {Képes Sport). בשנת 1956 הפך לנשיא אגודת הסייף ההונגרית למשך שנה אחת. ב-1990 הוא נבחר לנשיא MAC, שבוטל מסיבות פוליטיות לאחר מלחמת העולם השנייה, אך הוקם מחדש ב-1988.

== משפחתו ==
אשתו הייתה השחקנית בלנקה רפאי, נולדו להם שני בנים: פטר ופאל.

== הישגיו בספורט ==
* שלוש פעמים אלוף אולימפי (קבוצתי: 1936, 1948, 1952)
* אולימפיאדה מקום רביעי (אישי: 1936)
* אלוף עולם שלוש פעמים (קבוצתי: 1937, 1951, 1953)
* אליפות עולם מקום שלישי (אישי: 1937)
* אלוף אירופה שלוש פעמים (קבוצתי: 1933, 1934, 1935)
* אליפות אירופה מקום שלישי. הוצב (אישי: 1934, 1935)
* פעמיים אלוף העולם במכללות (יחיד: 1928 ; צוות: 1928)
* אליפות העולם למכללות מקום שני (קבוצתי: 1927)
* עשר פעמים אלוף הונגריה (אישי: 1934, 1953 ; קבוצתי: 1934, 1935, 1936, 1938, 1940, 1947, 1950, 1952)

== פרסים והוקרה ==
* ספורטאי מצטיין של הרפובליקה העממית ההונגרית (1951)
* ספורטאי דגול של הרפובליקה העממית ההונגרית (1954)

== לקריאה נוספת ==
* László Lukács – György Szepesi: 112. ההיסטוריה של מדליות הזהב האולימפיות של הונגריה – בודפשט, 1980 – 
* László Havas: ספר הזהב של הספורט ההונגרי - בודפשט, 1982 - 
* Endre Kahlich – László Gy Papp – Zoltán Subert: המשחקים האולימפיים 1896–1976 – בודפשט, 1977 – 
* Révai új lexikona XVI. (Rac–Sy). (הלקסיקון החדש של רוואי)
* Magyar Ki Kicsoda 1990 - (מי זה מי הונגרי)

== קישורים חיצוניים ==

* [http://archiv.olimpia.hu/champdata/details/id/25135#ordertype Rajcsányi László profilja a Magyar Olimpiai Bizottság oldalán]
* רשימת בעלי מדליות זהב אולימפיות מרובות

קטגוריה:אלופים אולימפיים מהונגריה
קטגוריה:אלופים אולימפיים: סייפים
קטגוריה:סייפים הונגרים
קטגוריה:בוגרי אוניברסיטת בודפשט לטכנולוגיה וכלכלה
קטגוריה:בודפשט: אישים
קטגוריה:הונגריה: אישים בספורט
קטגוריה:משתתפי אולימפיאדת ברלין (1936)
קטגוריה:משתתפי אולימפיאדת לונדון (1948)
קטגוריה:משתתפי אולימפיאדת הלסינקי (1952)
קטגוריה:מהנדסי מכונות הונגרים
קטגוריה:מהנדסים הונגרים
קטגוריה:הונגרים שנולדו ב-1907
קטגוריה:הונגרים שנפטרו ב-1992
דניאל בלומן

דניאל בלומן (באנגלית: Daniel Bluman; נולד ב-25 במרץ 1990) הוא רוכב קפיצות ראווה קולומביאני-ישראלי, המתמודד מטעם ישראל, וייצג אותה באולימפיאדת פריז (2024). ייצג את קולומביה באולימפיאדת לונדון (2012) ואולימפיאדת ריו דה ז'ניירו (2016). בשיאו דורג במקום ה-11 בעולם.

== ביוגרפיה ==
בולמן נולד במדיין, קולומביה. אמו אורלי היא ישראלית-לשעבר שעובדת כפסיכולוגית ועובדת סוציאלית, אביו שמואל עוסק ביזמות. כשהיה בן עשר עברה משפחתו לדרום פלורידה.

== קריירה ==
בלומן גדל באזור כפרי, נחשף לעולם הרכיבה בעקבות בן-דודו והחל להשתתף בתחרויות רכיבה כבר כשהיה בן שבע. כשהיה בן 10 ועבר לארצות הברית הפך למקצועני יותר, ובגיל 13 כבר נחשב מוביל לגילו.

בשנת 2004, הוא זכה במדליית הזהב באליפות העולם לילדים של FEI בגיל 16. בשנת 2011 זכה יחד עם הסוסה סאנשיין בתחרות ארצות הברית, ואיתה ייצג את קולומביה באולימפיאדת לונדון (2012) ואולימפיאדת ריו דה ז'ניירו (2016) – הישג השיא שלו היה המקום ה-20 בתחרות היחידים בלונדון.

=== כנציג ישראל ===
לאחר אולימפיאדת ריו החליט לייצג את ישראל והעפיל למשחקי טוקיו (2020), אך הסוס לדריאנו שאיתו היה אמור להתחרות נפצע, והסוסה ג'מה שהחליפה אותו לא הייתה רשומה כישראלית ולכן הוא לא יכול היה להשתתף בתחרויות. לאולימפיאדת פריז (2024) העפיל שוב כנציג ישראל, אך הודח בסבב המוקדמות בו נאלץ לפרוש, לאחר שהסוס שלו סירב לקפוץ מעל אחד המכשולים.

בלומן זכה במקום הראשון בגראנד פרי רומא 2019, וזכה בשתי תחרויות גראנד פרי ב-2023 (עם שני סוסים שונים).

== חיים אישיים ==
בלומן נשוי לאריאל, שגדלה בלונג איילנד וגם היא בת לישראלית, ולהם שני בנים, אלי ואבי. המשפחה מתגוררת בלונג איילנד.

בלומן הוא שותף בבית הספר לרכיבה טיפולית בקיבוץ אורים, ולאחר מתקפת הפתע על ישראל (2023) סייע לגייס תרומות רבות למקום והגיע לביקור בישראל.

==קישורים חיצוניים==

* 

== הערות שוליים ==

קטגוריה:קולומביאנים שנולדו ב-1990
קטגוריה:רוכבי סוסים ישראלים
קטגוריה:ספורטאים קולומביאנים
קטגוריה:משתתפים ישראלים באולימפיאדת פריז (2024)
אניס פריחה

אניס אליאס פְרֵיחָה (בערבית: أنيس إلياس فريحة; 21 בספטמבר 1903 – 1993) היה חוקר ההיסטוריה של לבנון, חוקר שפות ופולקלור לבנוני. בעל תוארי דוקטור במדע המדינה ובשפות שמיות ומרצה באוניברסיטה. הוא שלט במספר שפות שמיות, כמו: סורית, ארמית, עברית עתיקה, כנענית ואוגריתית. נושאי המחקר שלו התמקדו בכמה היבטים של ההיסטוריה של לבנון, במורשת העממית, בדיאלקטים, פתגמים, אפוסים ומיתוסים עתיקים באזורים השונים בלבנון.

בנוסף, פריחה היה סופר ועיתונאי 

== חייו והשכלה ==
הוא נולד ב-21 בספטמבר 1903 ב בהר הלבנון, למשפחה נוצרית אורתודוקסית שהפכה לפרוטסטנטית.

פריחה למד במספר בתי ספר נוצרים זרים בלבנון ולאחר מכן למד באוניברסיטה האמריקאית של ביירות ולאחר שסיים תואר ראשון ב-1927, הוא עבר ללמוד באוניברסיטת שיקגו, שם קיבל תואר דוקטור במדעי המדינה. למד באוניברסיטת טיבינגן, גרמניה אצל המזרחן :<ref></ref> שפה ארמית, שפה עברית, ארכאולוגיה ותולדות האמנות.<ref></ref>

בהמשך, הוא חזר ללמוד באוניברסיטת שיקגו וקיבל דוקטורט נוסף בשפות שמיות.

== קריירה ==
פריחה הרצה באוניברסיטה האמריקאית של ביירות, אוניברסיטת פרנקפורט ובאוניברסיטת קליפורניה וכן היה פרופסור אורח במכון ללימודי המזרח ואפריקה באוניברסיטת לונדון.

הוא כתב וחיבר מאמרים ומחקרים רבים בעיתונות ובכתבי עת מקצועיים וחיבר כ-30 ספרים, על אודות היבטים שונים בתרבות הלבנונית, בהתמקדות על השפה המדוברת.

== כתביו ==
אניס פריחה כתב ופרסם 30 ספרים וביניהם:<ref name=":0"></ref>
* "הרצאות על ניבים, סגנונות ולימודם" (محاضرات في اللهجات والأساليب ودراستها), הוצאת אל-רסלה, 1955.<ref></ref>
* "דקדוק ערבי קל" (نحو عربية ميسّرة), 1955<ref></ref>
* "הכפר הלבנוני: ציוויליזציה על סף היעלמות" (القرية اللبنانية: حضارة في طريق الزوال), 1957.<ref></ref>
* "הומור אצל הערבים" (الفكاهة عند العرب), אוניברסיטת מישיגן, 1962.<ref></ref>
* "האפוסים של אוגרית" (ملاحم أوغاريت), 1980. תרגומים מהשפה האוגריתית. אניס פריחה סבר שזה ספרו החשוב ביותר אותו והצטער על כך שרק מעטים התעניינו בו.<ref name=":0" /><ref></ref>
* "מילון שמות הערים והכפרים בלבנון" (معجم أسماء المدن والقرى اللبنانية – مكتبة لبنان), ספריית לבנון, 1972.<ref>הספרייה הלאומית: https://www.nli.org.il/ar/books/NNL_ALEPH990022942730205171/NLI</ref>
* "מילון מילים בשפה המדוברת" (معجم الألفاظ العامية), ספריית לבנון, 1973.<ref></ref>
* "מילון פתגמים לבנוניים מודרניים" (معجم الامثال اللبنانية الحديثة).<ref></ref>
* "הבדיחה הלבנונית היא המשך של ציוויליזציה מתוקה" (النكتة اللبنانية تتمة لحضارة حلوة).<ref></ref>
* "שמע יא ראדא" (اسمع يا رضا), 1956 - קובץ סיפורים.
* "לפני שאשכח" (قبل أن أنسى), 1983. המשך הספר "שמע יא ראדא". סיפורה של משפחה לבנונית ענייה, שמתמודדת עם אסונות, ייסורים ומבקשת להתפרנס בגאווה, בסבלנות והכרת תודה.<ref></ref>

== הערות שוליים ==

קטגוריה:נוצרים לבנונים
קטגוריה:בוגרי האוניברסיטה האמריקנית בביירות
קטגוריה:ילידי 1903
קטגוריה:נפטרים ב-1993
נאמנות היא הכבוד שלי

אבזם חגורת אס אס עם המוטו מוטבע עליו]]נאמנות היא הכבוד שלי (בגרמנית: Meine Ehre heißt Treue) היה המוטו של האס אס תחת אדולף היטלר והמפלגה הנאצית.

== מקור ==
בהקשר נציונל-סוציאליסטי, הביטוי Meine Ehre heißt Treue מתייחס להצהרה של אדולף היטלר בעקבות מרד שטנס, תקרית בין האס אה בברלין לבין האס אס. בתחילת אפריל 1931, גורמים באס אה בפיקודו של ולטר שטנס ניסו להפיל את ראש אגף ברלין של מפלגת הפועלים הגרמנית הלאומית-סוציאליסטית.

כשמפקד המדור יוזף גבלס ברח עם צוותו, הוכו קומץ אנשי אס אס בראשות קורט דליגה בניסיון להדוף את האס אה. לאחר התקרית, היטלר כתב מכתב ברכות לדליגה, ובו נאמר ... SS-Mann, deine Ehre heißt Treue! ("איש ה-SS, כבודך הוא נאמנות"). זמן קצר לאחר מכן, הרייכספיהרר אס אס, היינריך הימלר, אימץ את הגרסה המתוקנת של ביטוי זה כמוטו הרשמי של הארגון.פגיון תחמושת של האס אס, כשהמוטו מוטבע על הלהב
== איסור השימוש במוטו ==
מאז 1947, השימוש במוטו זה או בווריאציות שלו אסור באוסטריה ובגרמניה בחוקיהן הנוגעים לשימוש בסמלים של ארגונים אנטי-חוקתיים.<ref></ref>

== לאחרונה ==
יוריצה ז'יבודר, מתמודד בתוכנית הטלוויזיה הקרואטית RTL "אהבה היא בכפר", הוסר מהתוכנית באפריל 2021 לאחר שהצופים התלוננו על הקעקוע שלו "Meine Ehre heißt Treue". המפיקים בתגובה מסרו הצהרה: "כל הסצנות שלו ייחתכו לפני השידור לאחר שגילה שהוא גם עקב אחרי עמוד פייסבוק שכותרתו היא 'האמונות הפוליטיות של אדולף היטלר'.<ref></ref>

==קישורים חיצוניים==

== הערות שוליים ==

קטגוריה:ביטויים פוליטיים
קטגוריה:מוטואים
קטגוריה:נאציזם
קטגוריה:אס אס
איזבל ורת

300px
איזבל ורת (בגרמנית: Isabell Werth; סוולן, 21 ביולי 1969) היא רוכבת סוסים גרמנייה, אחת הספורטאיות המצליחות ביותר בתולדות המשחקים האולימפיים, שמונה פעמים אלופה אולימפית ברכיבה אמנותית.

== קורות חיים ==
איזבל ורת למדה משפטים בריינברג מ-1989 ולאחר מכן עבדה כעורכת דין. בין השנים 2001-2004 הועסקה ברשת בתי הכלבו קרשטדט ובשנת 2004 פתחה אורווה ובית ספר משלה. במקביל פתחה עסק לכל האביזרים הדרושים להחזקת סוסים ולרכיבה וזכתה להצלחה בשוק בהפצת אביזרים כאלה. היא משתתפה ברציפות בספורט רכיבת הסוסים הגרמני מאז 1989. שמונה פעמים הייתה אלופת גרמניה ברכיבה אמנותית, ארבע פעמים מדליית כסף ושלוש פעמים מדליית ארד. כרוכבת הצליחה גם באליפות אירופה, וזכתה 13 פעמים במדליות זהב. באליפות העולם זכתה בשלוש מדליות זהב קבוצתיות וארבע פעמים אישיות.

== לקריאה נוספת ==
* [http://www.isabell-werth.com/ איזבל ורת - אתר הבית]

== קישורים חיצוניים ==

* רשימת בעלי מדליות זהב אולימפיות מרובות

קטגוריה:נשים גרמניות
קטגוריה:אלופים אולימפיים מגרמניה
קטגוריה:אלופים אולימפיים: רכיבה
קטגוריה:ספורטאים גרמנים
קטגוריה:גרמניה: אישים בספורט
קטגוריה:ילידי 1969
קטגוריה:ילידות 1969
קטגוריה:משתתפי אולימפיאדת ברצלונה (1992)
קטגוריה:משתתפי אולימפיאדת אטלנטה (1996)
קטגוריה:משתתפי אולימפיאדת סידני (2000)
קטגוריה:משתתפי אולימפיאדת בייג'ינג (2008)
קטגוריה:משתתפי אולימפיאדת ריו דה ז'ניירו (2016)
קטגוריה:משתתפי אולימפיאדת טוקיו (2020)
קטגוריה:משתתפי אולימפיאדת פריז (2024)
בנציון רפפורט

בֶּנְצִיוֹן רַפַּפּוֹרְט, או גם בן-ציון רפפורט (6 באוגוסט 1884 – 1942) היה פילוסוף יהודי יליד פולין.

רפפורט נולד בטרנוב שבחבל גליציה (אז באימפריה האוסטרו-הונגרית, כיום בדרום פולין). בגיל 3 מתה אימו. בגיל 13 עקר עם אביו לנובי סונץ' שבגליציה, ואף שמשפחתו הייתה דתית הוא נחשף להשכלה ולמד בעצמו הן לימודי קודש והן לימודי חול. תחילה עבד כסוחר , ומשלא הצליח עבר לקרקוב והחל ללמד בגימנסיה העברית בקרקוב. ומשהשתפר מצבו הכלכלי החל לפרסם מאמרים בשבועון העברי "המצפה" שיצא לאור בקרקוב ואחר כך גם בשבועון העולם שיצא לאור באודסה. התחומים בהם עסק כללו ביקורת המקרא, פילוסופיה של ימי הביניים, קבלה ותורת ההכרה.

ספרו הראשון "הכרה ומציאות: קובץ מאמרים פילוסופיים" (ברלין-וינה : בנימין הרץ, תרפ"ד) עסק בתורת ההכרה, בתולדות הפילוסופיה ובפילוסופיה של המוסר. ספרו השני "הוגים והגיונות" (קרקוב : התאגדות הסופרים העברים, תרצ"ו 1936) דן בזרמים החדשים בפילוסופיה. גם בתקופת השואה המשיך לכתוב ספר על פילוסופיה וסיים אותו לפני שנשלח למחנה השמדה. הספר "טבע ורוח", שניצל בדרך נס, יצא לאור בהוצאת מוסד ביאליק ב-1953. ספר זה כולל מאמרים על שופנהאואר וניטשה, על מושג היהדות אצל אחד העם ועוד.

המכתב האחרון שכתב בנציון רפפורט היה ב-16 באוגוסט 1942. הוא נספה בשואה בשלהי שנת 1942.

==לקריאה נוספת==
* 
* [https://library.osu.edu/projects/hebrew-lexicon/02611.php בן-ציון רפפורט (1884־1942)] - לקסיקון הספרות העברית החדשה

קטגוריה:פילוסופים יהודים פולנים
קטגוריה:אנשי חינוך יהודים פולנים
קטגוריה:יוצרים בעברית
קטגוריה:יהודים בשואה: פולין
קטגוריה:פולנים שנולדו ב-1884
קטגוריה:פולנים שנפטרו ב-1942
הפועל בת ים (שחייה)

הפועל בת ים היא אגודת שחייה בישראל השייכת לעיריית בת ים, ואחת מאגודות השחייה המובילות בישראל. שחייניות ושחיינים רבים של האגודה הם אלופי ישראל וייצגו את המדינה בתחרויות השחייה הבינלאומיות החשובות ביותר. הפועל בת ים שחייה היא אלופת ישראל (חורף 2024), וסגנית אלופת ישראל (קיץ 2024).

בשנים האחרונות המועדון מנוהל מקצועית על ידי מאיר לויה.

== היסטוריה ==
קבוצת הפועל בת ים הוקמה בשנת 1968 על יצחק שמיר (שלזינגר) ומרדכי צ'יש. השחיינים התאמנו בין השנים 1968–1975 בהדרכתו של נלו בילדרמן ובהדרכתה של השחיינית דורית זלץ.

במהלך השנים שחייניות ושחייני האגודה קבעו שיאי ישראל ושיאי גילאי רבים.

=== שחייניות אולימפיות ===
דריה גולובטי (פריז 2024)

=== שחייניות אלופות ישראל ===
ליז בוכשטבר, אסנת ארליך, תמר שמיר, ציפי שמיר, איריס קרפ, שוש עזרתי, בקי פוזדנר, אופיר רכאח, אופק אדיר, ענת זימין, מאיה פינקלר, אביטל פליישמן.

=== שחיינים אלופי ישראל ===
מארק חינאווי, אמיר חביב, גלב איאוניצ'ב, אבי כהן, עידן מורדל, עופר פינקלר.

== קישורים חיצוניים ==

* 

בת ים
קטגוריה:בת ים: ספורט
נחל עצבונית

נחל עצבונית הוא אחד מיובליו של נחל עכברה שהוא אחד מיובליו של נחל עמוד. אורכו של הנחל הוא כשני קילומטרים.

== גאוגרפיה ==
מוצא הנחל הוא בגובה 450 מטרים מעל פני הים, במורדות הדרומיים של "יער נחל לימונים" על רכס רמת פשחור, שדרום מערבית לשכונת עכברה בצפת.<ref></ref> הנחל זורם דרום מזרחית, עובר את מעיין "עין עצבונית"<ref></ref> שבתוכו ונשפך לנחל עכברה בגובה 130 מטרים מעל פני הים, בסמוך לעין סלע.<ref></ref>

הנחל הוא חלק ממסלולי טיולים רגליים וטיולי רכיבה.<ref></ref>

== הערות שוליים ==

קטגוריה:הגליל העליון: נחלים
אל תוך הלבן

אל תוך הלבן הוא סרט נורווגי מ-2012. הסרט המתרחד בזמן מלחמת העולם השנייה מבוסס על אירועים אמיתיים שהתרחשו בנורווגיה במלחמה זו.

==עלילה==
ב-1940 מטוס היינקל He 111 לופטוואפה מופל בנורווגיה. שלושה מתוך ארבעת אנשי צוות המטוס הגרמני שורדים את ההתרסקות. הם מתקרבים לחוף במטרה לחזור ללחימה. 

כשפורצת סופת שלגים הם מאבדים את האספקה שלהם ונתקלים בבקתת צייד. שני חיילים בריטים מהמטוס השני שהופל מתקרבים לבקתה. הגרמנים מאפשרים להם להיכנס לבקתה אך כשבויי מלחמה. הטייס הורסט מחלק את החדר לשניים ומסביר שאסור לבריטים לחצות את הקו ללא רשות. 

המזון היחיד שנותר שם הוא כמות קטנה של שיבולת שועל שהגרמנים חולקים באופן שווה. הם מתייחסים אליהם בהגינות אך ניכר שהבריטים והגרמנים אינם מסתירים את הבוז שלהם אחד כלפי השני.

==קישורים חיצוניים==

קטגוריה:סרטים נורווגיים
היפר-מעגל (גאומטריה)

דיסק פואנקרה המראה את ההיפר-מעגל HC הנקבע על ידי הקו הישר L (הנקרא ישר מכיוון שהוא חותך את האופק - שפת הדיסק - בזוויות ישרות) ונקודה כלשהי P שאינה על L.]]
בגאומטריה היפרבולית, היפר-מעגל (באנגלית: hypercircle) או עקום שווה-מרחק, הוא עקום אשר לכל נקודותיו יש אותו מרחק אורתוגונלי מישר נתון.

בהינתן קו ישר L ונקודה כלשהי P שאינה שייכת ל-L, ניתן לבנות היפר-מעגל כמקום הגאומטרי של כל הנקודות Q הנמצאות באותו צד של L כמו P, והנמצאות במרחק אורתוגונלי מ-L השווה לזה של P. הישר L מכונה הציר, או קו הבסיס של ההיפר-מעגל. הקווים המאונכים ל-L, אשר הינם גם מאונכים להיפר-מעגל, נקראים הנורמלים של ההיפר-מעגל. מקטעי הנורמלים שבין L להיפר-מעגל מכונים רדיוסים, ואורכם הקבוע מכונה המרחק או רדיוס ההיפר-מעגל.<ref></ref>

במרחב אוקלידי, כל הקווים בעלי עקמומיות קבועה הם קווים ישרים (גאודזות) או מעגלים, אבל במרחב היפרבולי בעל עקמומיות חתך קבועה <math>-1</math>, עקומים בעלי עקמומיות קבועה מתחלקים לארבעה סוגים: גאודזות עם עקמומיות <math>\kappa = 0</math>, היפר-מעגלים עם עקמומיות <math>0<|\kappa|<1</math>, "מעגלים גבוליים" (באנגלית: horocycles) עם עקמומיות <math>|\kappa| = 1</math>, ומעגלים עם עקמומיות <math>|\kappa| > 1</math>.

== תכונות המשותפות להיפר-מעגלים וישרים אוקלידיים ==
להיפר-מעגלים בגאומטריה היפרבולית יש מספר תכונות הדומות לאלו של ישרים בגאומטריה אוקלידית:
* במישור, בהינתן ישר ונקודה שאינה עליו, ישנו רק היפר-מעגל אחד העובר דרך הנקודה שצירו הוא הישר הנתון.
* אף שלוש נקודות על ההיפר-מעגל אינן על מעגל.
* היפר-מעגל הוא סימטרי ביחס לכל ישר המאונך לו (כלומר שיקוף ההיפר-מעגל ביחס לישר המאונך לו מניב אותו היפר-מעגל).

== תכונות המשותפות להיפר-מעגלים ומעגלים אוקלידיים ==
להיפר-מעגלים בגאומטריה היפרבולית יש מספר תכונות הדומות לאלו של מעגלים בגאומטריה אוקלידית:
* הציר והרדיוס (המרחק הקבוע) של כל היפר-מעגל נקבעים באופן יחידי.
* קו ישר חותך היפר-מעגל לכל היותר בשתי נקודות.
* שני היפר-מעגלים נחתכים לכל היותר בשתי נקודות.
* אף שלוש נקודות של היפר-מעגל אינן נחות על ישר יחיד (אינן קולינאריות).

==אורך קשת ==
במישור היפרבולי בעל עקמומיות קבועה 1-, אורך הקשת l של היפר-מעגל ניתן לחישוב מן הרדיוס r והמרחק d בין הנקודות שבהן חותכים הנורמלים מקצות קשת ההיפר-מעגל את הציר שלו באמצעות הנוסחה <math>l= d \mathbb{cosh} (r)</math>.<ref></ref>

== בנייה במסגרת מודלים של גאומטריה היפרבולית ==
במודל הדיסק של פואנקרה של המישור ההיפרבולי, היפר-מעגלים מיוצגים על ידי ישרים וקשתות מעגליות שחותכים את מעגל השפה בזוויות לא ישרות. מנגד, ההצגה של הציר שלהם חותכת את מעגל השפה באותן נקודות, אך בזוויות ישרות.

במודל חצי המישור העליון של המישור ההיפרבולי, היפר-מעגלים מיוצגים על ידי ישרים וקשתות מעגליות שחותכים את ישר השפה (הציר הממשי) בזוויות לא ישרות. מנגד, ההצגה של הציר שלהם חותכת את ישר השפה באותן נקודות, אך בזוויות ישרות.

== ראו גם ==
* גאומטריה היפרבולית

== הערות שוליים ==

קטגוריה:גאומטריה לא אוקלידית
מושבת סייברוק

מושבת סייברוק הייתה מושבה אנגלית שהוקמה בניו אינגלנד בסוף 1635 בשפך נהר קונטיקט היכן שהיום שוכנת אולד סייברוק, קונטיקט. סייברוק נוסדה על ידי ג'ון וינתרופ הצעיר, בנו של ג'ון וינתרופ, המושל של מושבת מפרץ מסצ'וסטס. וינתרופ הצעיר הוגדר כמושל על ידי המתיישבים המקוריים, כולל קולונל ג'ורג' פנוויק וקפטן ליון גרדינר. הם תבעו להחזיק בקרקע באמצעות שטר קניין מרוברט ריץ', הרוזן השני מוורוויק. המושבה נקראה לכבודם של הלורדים סיי וברוק, חברי פרלמנט בולטים ובעלי מענקי הקרקע של המושבה.

== היסטוריה ==
המתיישבים הראשונים של המושבה היו תומכים נלהבים של אוליבר קרומוול ושל הדמוקרטיה. ההכנות להתיישבות כללו שליחת ספינה עם מטען חריג של פרזול לפורטקוליס וגשרים, ואפילו מהנדס צבאי מנוסה. המבצר של סייברוק היה אמור להיות החזק ביותר בניו אינגלנד . עם זאת, פוריטנים בולטים עד מהרה "מצאו את המדינה [אנגליה] מלאה בדיווחים על יציאתם", והם חששו שלא יורשו למכור את נחלותיהם ולעלות על ספינתם. עד 1638, התוכניות של סייברוק נזנחו. נותני החסות נשארו באנגליה ומילאו את תפקידיהם הפוליטיים והצבאיים במלחמת האזרחים האנגלית ובעקבותיה. כתוצאה מכך, המושבה נאבקה, וב-1644 התמזגה המושבה עם מושבת קונטיקט התוססת יותר, כמה קילומטרים במעלה הנהר.

ב-1647 קיבל מייג'ור ג'ון מייסון את הפיקוד על מבצר סייברוק, ששלט על נתיב הסחר והאספקה הראשי לעמק הנהר העליון. המבצר נשרף באופן מסתורי עד היסוד, אך מבצר משופר נוסף נבנה במהירות בקרבת מקום. הוא בילה שם את 12 השנים הבאות ושימש כנציב המושבות המאוחדות, קצין הצבא הראשי שלה, השופט ושומר השלום. הוא נקרא ללא הרף לנהל משא ומתן הוגן על רכישת אדמות אינדיאניות, לכתוב הסכם, או לבוררות באיזו מריבה אינדיאנית, שרבים מהם הופעלו על ידי חברו אונקאס.
קטגוריה:ניו אינגלנד
רק לא את

רק לא את (באנגלית: You Again) הוא סרט קומדיה אמריקאי משנת 2010 בבימויו של אנדי פיקמן , עם קירסטן בל, ג'יימי לי קרטיס, סיגורני ויבר אודט אנאבל ובטי וייט (בסרטה האחרון) בתפקידים הראשיים.
==תקציר העלילה==
מרני אולסן (קירסטן בל) סבלה מאוד בלימודיה בתיכון ברידג'פילד, קליפורניה. התלמידים ובראשם ג'ואנה קלארק (אודט אנאבל) החרימו וביישו אותה. לאחר סיום הלימודים שינתה את הופעתה, למדה וקבלה משרה בכירה בחברה בניו יורק. אמה גייל (ג'יימי לי קרטיס) שולחת לה ווטסאפ ובו היא מודיעה לה כי אחיה הבכור וויל (ג'יימס וולק) עומד להתחתן עם בחירת ליבו ג'ואנה קלארק. מרני מחליטה לנקום בה.

ג'ואנה מתקבלת באהבה במשפחה למורת רוחה של מרני והיא "לא זוכרת" דבר מתקופת לימודיהם בתיכון.

המצב מסתבך כאשר מסתבר שדודתה של ג'ואנה, רמונה קלארק (סיגורני ויבר, למדה ביחד עם גייל והן רבו כל הזמן וכל אחת קנאה בשנייה.

מרני מבקשת את עזרתו של האח הקטן בן (בילי אונגר) בפתיחת קפסולת הזמן של המחזור שלהם ושם היא מוצאת סרט וידאו שמציג את ג'ואנה שמובילה מסע השמצות נגדה. למסיבה לפני החתונה היא מזמינה את טים (קייל בורנהיימר) שהיה החבר של ג'ואנה שמספר סודות מעברה וכן מקרינה את הסרט. כולם המומים וויל מנתק את קשריו עם ג'ואנה. הן רבות וזורקות חפצים אחת על השנייה עד שג'ואנה מתחילה לבכות ומבקשת סליחה על מה שעשתה.

גם גייל ורמונה רבות ומתקוטטות, נופלות לבריכה וממשיכות להתקוטט.

לבסוף כולם משלימים ובחתונה מוצאת הסבתא באני (בטי וייט) את יריבתה הלן (קלוריס ליצ'מן) רוקדת עם אהובן לשעבר ריצ'י (פטריק דאפי) וחוטפת אותו באמצע הריקוד כדי לציין שהמאבק ביניהן לא הסתיים.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|קירסטן בל
|מרני אולסן
|
|-
|ג'יימי לי קרטיס
|גייל באייר אולסן
|
|-
|סיגורני ויבר
|רמונה קלארק
|
|-
|אודט אנאבל
|ג'ואנה קלארק
|
|-
|קריסטין צ'נוות'
|ג'ורג'יה קינג
|מארגנת חתונות
|-
|ויקטור גרבר
|מרק אולסן
|
|-
|בטי וייט
|באני באייר
|סבתא
|-
|קלוריס ליצ'מן
|הלן
|
|-
|ג'יימס וולק
|וויל אולסן
|
|-
|קייל בורנהיימר
|טים
|
|-
|בילי אונגר
|בן אולסן
|
|-
|פטריק דאפי
|ריצ'י פיליפס
|
|-

|}

==קישורים חיצוניים==

*[https://www.youtube.com/watch?v=2J2D95nGGuo קדימון לרק לא את], באתר יוטיוב

קטגוריה:סרטי 2010
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטים על חתונות
קטגוריה:דיסני: סרטים
לרוי מונדזנגה

שאנס לרוי מונדזנגה מואלה (בצרפתית: Chance Leroy Mondzenga Mouala; נולד ב-10 במאי 2001) הוא כדורגלן מהרפובליקה של קונגו בעמדת הקיצוני במכבי בני ריינה.

==קריירה==
בינואר חתם במטלאווי מליגת העל התוניסאית. ב-22 בינואר ערך את הופעת הבכורה שלו בקבוצה בניצחון 1-2 נגד בן גורדון, בו גם כבש את שער הבכורה שלו בקבוצה. במטלאווי זכה בשני אליפויות במדי הקבוצה.

ב-25 ביולי 2024 חתם במכבי בני ריינה מליגת העל.

ב-18 ביוני 2023 מונדזנגה ערך את הופעת הבכורה שלו בנבחרת הרפובליקה של קונגו בהפסד 2-0 ל במסגרת מוקדמות גביע אפריקה לאומות 2023.

==קישורים חיצוניים==

==הערות שוליים==

קטגוריה:כדורגלנים מהרפובליקה של קונגו
קטגוריה:הרפובליקה של קונגו: חלוצי כדורגל
קטגוריה:כדורגלני מכבי בני ריינה
קטגוריה:כדורגלני נבחרת הרפובליקה של קונגו
קטגוריה:כדורגלנים זרים בישראל
קטגוריה:ספורטאים זרים בתוניסיה
קטגוריה:ילידי 2001
יורם פרידמן

יורם פרידמן (נולד כשרוליק פרידמן; 19 בספטמבר 1934 – 3 בינואר 2019) היה ניצול השואה, מחנך ומורה ישראלי. סיפור הישרדותו בשואה במהלך מלחמת העולם השנייה היווה בסיס לספר "רוץ ילד, רוץ" מאת אורי אורלב ולסרט באותו השם.<ref name=":0"></ref> נבחר להדליק משואה ביום הזיכרון לשואה ולגבורה בשנת 1997.

== ביוגרפיה ==
יורם פרידמן נולד בעיירה בלוניה שבפולין בשם שרוליק. במהלך השואה ועם פרוץ מלחמת העולם השנייה, הועבר עם משפחתו לגטו ורשה. במהלך המלחמה ניסו בני משפחתו להימלט מהגטו, אך נתפסו. בתחילה נעלם אביו, לאחר מכן נעלמה גם אמו, ופרידמן מצא את עצמו לבד מתגורר ברחוב. הוא חבר לחבורת יתומים, וביחד איתם הצליח לברוח ליערות, שם העביר את שנות המלחמה מאז היה בן שמונה.<ref name=":0" />

באחת מהפעמים שברח מחיילי גרמניה הנאצית, פגש פרידמן באביו, שעד לאותו הרגע חשב למת. אביו הדריך אותו לשנות את שמו לשם פולני, אך להמשיך לשמור על זהותו כיהודי. כדי לאפשר לפרידמן לברוח, אביו הסגיר את עצמו לידי הנאצים והסיח את דעתם.<ref name=":0" />

פרידמן למד לחיות כפולני, עבד בעבודות מזדמנות, לן ביער ואכל פירות וחיות קטנות.<ref name=":1"></ref> באחת מעבודותיו עבר תאונה וידו הימנית התרסקה. בבית החולים התגלה סודו שהוא יהודי, והרופא לא הסכים לטפל בו משום שהיה יהודי. לאחר שהתפתח נמק בידו, נאלץ רופא אחר לכרות אותה.<ref name=":0" />

פרידמן שרד את המלחמה ועלה לישראל. הוא עיברת את שמו ליורם והחל לעבוד כמחנך ומורה. בסוף שנות התשעים מסר את עדותו ל"יד ושם",<ref></ref> ובעקבותיה הדליק משואה ביום הזיכרון לשואה ולגבורה בשנת 1997. סיפור הישרדותו היווה בסיס לספר "רוץ ילד, רוץ" מאת אורי אורלב, שיצא לאור בשנת 2001 והועבד לסרט בהפקה גרמנית-צרפתית.<ref name=":0" /><ref name=":1" />

== מותו ומורשתו ==
יורם פרידמן נפטר בשנתו, בגיל 82, ונטמן למחרת. הוא הותיר אחריו אישה, סוניה, שני ילדים, מיכל וצביקה, ושישה נכדים.<ref name=":0" />

פרידמן נחשף לציבור הרחב בזכות עובדת "בית ווהלין" בגבעתיים, ששמעה את סיפורו לפני כ-20 שנה, והחליטה שעליו להפוך לספר. הספר "רוץ ילד, רוץ" נכתב על ידי אורי אורלב בעקבות המפגשים עמו. אף על פי שהסרט המבוסס על הספר לא הצליח בישראל, חש פרידמן שזו שליחות, והמשיך לספר את סיפורו בבתי ספר ובבסיסי צה"ל.<ref name=":0" />

פרידמן נהג לספר את סיפורו גם במסגרת הפרויקט "זיכרון בסלון". לאחר מותו, ממשיכה משפחתו להעביר את סיפורו ומורשתו.<ref name=":0" />
==קישורים חיצוניים==
* [https://www.youtube.com/watch?v=sH3CLx8cab0 מדליקי המשואות תשנ"ז (1997) - סיפורו של יורם פרידמן] בערוץ יד ושם באתר יוטיוב

== הערות שוליים ==

קטגוריה:אסירים בגטו ורשה
קטגוריה:מדליקי משואה ביום השואה
קטגוריה:ניצולי השואה: פולין
קטגוריה:ישראלים שנולדו ב-1934
קטגוריה:ישראלים שנפטרו ב-2017
דניאל רייסקין

דניאל רייסקין (בהולנדית: Daniel Raiskin; נולד ב-1970) הוא מנצח הולנדי ממוצא רוסי.

== קריירה ==
דניאל רייסקין, בנו של מוזיקולוג, נולד בסנקט פטרבורג ושם החל בלימודים בקונסבטוריון הנודע של העיר. את לימודיו המאוחרים עשה באמסטרדם ובפרייבורג כשהוא מתמחה בעיקר בנגינה בוויולה, מי שעודד אותו להיות מנצח הוא המורה לב סביץ'. בהמשך למד בהדרכתם של מאריס יאנסונס, נמה ירווי ולדמר נלסון ויורמה פאנולה.

דניאל רייסקין הטביע את חותמו בהרחבת הרפרטואר התזמורתי ובהבאת יצירות נדירות יותר לרפרטואר התזמורתי בעיקר בתזמורות אותן הוא מנהל. החל מעונת 2020 -2021 הוא המנצח הראשי של התזמורת הפילהרמונית הסלובקית בברטיסלאבה. עוד הוא מנהל מוזיקלי של התזמורת הסימפונית של ויניפג ומנצח אורח ראשי של התזמורת הפילהרמונית של בלגרד.

הוא היה המנצח ראשי של התזמורת הפילהרמונית הריינית בקובלנץ, של התזמורת הפילהרמונית ע"ש ארתור רובינשטיין בלודז' וכן היה מנצח אורח ראשי של התזמורת הסימפונית של טנריף.

הוא מוכר בזכות עבודתו עם מוזיקאים צעירים בכלל הוא מקדיש זמן רב לעבודה עם תזמורות נוער בקנדה, באסטוניה, בגרמניה, באיסלנד, בהולנד ובדרום אפריקה.

עם הסולנים הרבים עליהם ניצח נמנים עמנואל אקס, רודולף בוכבינדר, רנה פלמינג, ואדים גלוזמן, נטליה גוטמן, דניאל הופ, לאנג לאנג, אולי מוסטונן, אלכסיי וולודין, יוליאן רחלין, בנג'מין שמיד, אלבן גרהארדט, נלסון פרייר, אלכסיי ליובימוב, דניאל מילר - שוט, אלברכט מאייר ולוקאס וונדראצ'ק.

הקלטותיו כוללות את הסימפוניה השלישית של מאהלר ואת הסימפוניה הרביעית של שוסטקוביץ' עבור המותג AVI. הקלטותיו לקונצ'רטי לצ'לו של קורנגולד, בלוך וגולדשמידט, עם הצ'לן יוליאן שטקל, זכו בפרס 'אקו קלאסיק' בשנת 2012. הקלטות אחרות כוללות יצירות של לואיס גלאס, מכלול הקונצ'רטי של חצ'אטוריאן, יצירות כליות וקוליות של לוטוסלבסקי עבור המותג דוקס והקלטות יצירותיו של אלכסנדר טנסמן: 'ישעיה הנביא' ו'תהילים' למותג Works Premiere Recording.

הוא התארח בין היתר על במותיהן של התזמורות הסימפוניות של נאפולי, הונג קונג, אוסטריה תחתית, בלגיה, ליון, טנריף, אוסקה, ורשה, שטוטגרט וסטוקהולם. עוד ניצח רייסקין על האופרות 'דון ג'ובאני', 'כרמן' ו'החוטם' (של שוסטקוביץ').

בישראל ניצח על התזמורת הסימפונית חיפה, התזמורת הסימפונית הישראלית ראשון לציון והקאמרטה הישראלית ירושלים.

==קישורים חיצוניים==
* 

קטגוריה:מנצחים הולנדים
קטגוריה:מנצחים רוסים
קטגוריה:סנקט פטרבורג: אישים
קטגוריה:רוסים שנולדו ב-1970
קאי ברדבורי

קאי ברדבורי (באנגלית": Kai Bradbury ; נולד 9 בינואר 1994)<ref name="imdb">IMDb: [https://www.imdb.com/name/nm8632185/bio Biografie Kai Bradbury], abgerufen am 5. Oktober 2022.</ref> הוא שחקן קנדי.

== חַיִים ==
ברדבורי נולד ב-9 בינואר 1994 בוונקובר. הוא ממוצא סקוטי דרך אביו ואמו היא ממוצא יפני.<ref>Serienjunkies.de: [https://www.serienjunkies.de/person/kai-bradbury/665633/ Kai Bradbury], abgerufen am 5. Oktober 2022.</ref> הוא דובר יפנית. בזמן לימודיו בתיכון התנסה במשחק. לאחר מכן הגיעו שיחק בפסטיבלי הפרינג' הבינלאומיים של ונקובר ואדינבורו. הוא למד בתיאטרון המוזיקלי של אוניברסיטת קפילנו.

== קריירה ==
תפקידו הראשון היה בסדרת הטלוויזיה "האיש במצודה הרמה. לאחר מכן הגיעו מספר תפקידים אפיזודיים בסדרות טלוויזיה שונות בקנדה ובארצות הברית וכן תפקידי משנה בסרטים.

בשנת 2019 ברדבורי הופיע בתפקיד ראשי בסדרת הטלוויזיה Warigami בתפקיד וינסנט אוהאטה.<ref></ref>

בשנת 2020, שיחק בסדרת הטלוויזיה "מולדת: פורט סאלם".<ref></ref>

בשנת 2021 החל לשחק בתפקיד של דני קאטלר בסדרת הטלוויזיה וירג'ין ריבר.<ref></ref>

בשנת 2022 הוא הופיע בסדרות הטלוויזיה "מי מפחד מהחושך? והמשובשים.

== פילמוגרפיה ==

{| class="wikitable"
|+
!שנה
!כותרת
!תפקיד
!הערות
|-
|2016
|האיש במצודה הרמה
|קצין קמפייטאי
|פרק אחד
|-
|2017
|Menendez: Blood Brothers
|גלן סטיבנס
|סרט טלוויזיה
|-
|2017
|Untold Stories of the ER
|דריק/מתיו
|
|-
|2018
|פחמן משודרג
|טדאו
|פרק אחד
|-
|2018
|The Simone Biles Story: Courage to Soar
|שחיין אולימפי
|סרט טלוויזיה
|-
|2018
|על טבעי
|פקיד
|פרק אחד
|-
|2019
|Warigami
|וינסנט אוהטה
|תפקיד ראשי
|-
|2019
|הבנים
|אח (של מישהי)
|
|-
|2019
|האימה
|ניק אוקדה
|פרק אחד
|-
|2020
|מולדת: פורט סאלם
|גריט באטנווד
|תפקיד חוזר, 5 פרקים
|-
|2021
|Family Law
|ביילי ג'ייקובס
|פרק אחד
|-
|2025-2021
|וירג'ין ריבר
|דניאל קאטלר
|32 פרקים
|-
|2022
|מי מפחד מהחושך?
|ג'ונאס קאטר
|2 פרקים
|-
|2022
|המשובשים
|נת'ניאל לאנג
|פרק אחד
|-
|2024
|Wild Cards
|אינדיאנה
|פרק אחד
|-
|2024
|Sight Unseen
|גריפין
|פרק אחד
|}

== קישורים חיצוניים ==

== הערות שוליים ==

קטגוריה:קנדים שנולדו ב-1994
קטגוריה:שחקני קולנוע וטלוויזיה קנדים
פו קווק

פוּ קווֹק (בווייטנאמית: Phú Quốc) הוא האי הגדול ביותר של וייטנאם הנמצא במפרץ תאילנד. האי שייך למחוז קיינג יאנג .

הענפים העיקריים באי הם דיג, חקלאות ותיירות. על שטח האי נמצא נמל התעופה הבין-לאומי פו קווק .

ב-1949–1975, שימש האי גם כבית כלא צבאי עבור פעילי וייט מין ושבויי המלחמה של וייטקונג וצבא צפון וייטנאם .

== אקלים ==

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:איים במפרץ תאילנד
קטגוריה:וייטנאם: גאוגרפיה
Sax

"Sax" הוא סינגל הבכורה של הזמר-יוצרת הבריטית פלר איסט . השיר, שמופיע כסינגל מוביל באלבום האולפן הראשון שלה, Love, Sax and Flashbacks, יצא ב-6 בנובמבר 2015 בהוצאת חברת התקליטים סייקו מיוזיק.

נכון ליולי 2024, השיר הושמע למעלה מ-107 מיליון פעמים ביוטיוב,<ref></ref> ולמעלה מ-165 מיליון פעמים בספוטיפיי.<ref></ref>

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירים באנגלית
קטגוריה:שירים שנכתבו על ידי ג'יימס אברהרט
קטגוריה:סינגלים בהוצאת סייקו מיוזיק